## Odluka o osnivanju Vijeća za socijalnu politiku

### NN 14/1993 (15.2.1993.), Odluka o osnivanju Vijeća za socijalnu politiku

# VLADA REPUBLIKE HRVATSKE

Na temelju članka 25. stavka 1. Zakona o Vladi Republike Hrvatske ("Narodne
novine", br. 41/90, 8/91, 14/91, 53a/91, 9/92 i 55/92), a u svezi
s člankom 21. Poslovnika Vlade Republike Hrvatske ("Narodne novine",
br. 28/76), Vlada Republike Hrvatske je na sjednici održanoj 15. veljače
1993. godine, donijela

## ODLUKU

### o osnivanju Vijeća za socijalnu politiku

I.

Ovom Odlukom osniva se Vijeće za socijalnu politiku (u daljnjem tekstu:
Vijeće).

Vijeće djeluje pri Vladi Republike Hrvatske.

II.

U ostvarivanju svojih zadataka, Vijeće:

1. pokreće inicijativu za donošenje odgovarajućih propisa, odnosno za
rješavanje pojedinih pitanja u postupku donošenja propisa, te predlaže
poduzimanje potrebnih mjera iz područja socijalne skrbi,

2. zalaže se za dosljednu primjenu zakona iz područja socijalne skrbi,
zapošljavanja, mirovinskog i invalidskog osiguranja, doplatka za djecu,
te surađuje s drugim državnim tijelima na primjeni propisa o socijalnoj
skrbi invalida domovinskoga rata i obitelji poginulih i ranjenih, kao i
o djeci invalida,

3. potiče primjenu djelotvornih mjera koje valja nužno poduzimati radi
zaštite životnog standarda i zbrinjavanja socijalno ugroženih osoba, te
s tim ciljem angažira sve dostupne državne i humanitarne izvore radi osiguranja
racionalnog, učinkovitog i ravnomjernoga korištenja svih robnih i novčanih
resursa,

4. potiče mjere u pogledu obiteljsko-pravne i kazneno-pravne zaštite
kojima se osigurava potrebna skrb za djecu bez roditelja, odnosno onih
o kojima se roditelji ne brinu, za tjelesno i duševno oštečenu i socijalno
zapuštenu djecu, za slabe, nemoćne i druge, zbog nesposobnosti za rad i
nezaposlenosti nezbrinute građane,

5. obavješćuje javnost o svojoj djelatnosti putem sredstava javnoga
priopćavanja,

6. surađuje s odgovarajućim činiteljima u Republici Hrvatskoj te sličnim
tijelima u drugim državama.

III.

Vijeće ima predsjednika i 18 članova.

U Vijeće imenuju, odnosno delegiraju:

1. Vlada Republike Hrvatske 1 člana

2. Ministarstvo rada i socijalne skrbi 3 člana

3. Ministarstvo zdravstva 1 člana

4. Ministarstvo kulture i prosvjete 1 člana

5. Ministarstvo financija 1 člana

6. Republički fond socijalne zaštite 2 člana

7. Republički fond mirovinskog i invalidskog osiguranja radnika Hrvatske
1 člana

8. Državni zavod za makroekonomske analize i prognoze 1 člana

9. Zavod za zapošljavanje 1 člana

10. Skupština Grada Zagreba 1 člana

11. Fekultet za socijalni rad 1 člana

12. Savez samostaliiih sindikata Hrvatske 1 člana

13. Konfederacija nezavisnih sindikata Hrvatske 1 člana

14. Hrvatska udruga sindikata 1 člana

15. Hrvstska gospodarska komora 1 člana

IV.

Predsjednika Vijeća imenuje Vlada Republike Hrvatske.

V.

Početkom svake godine Vijeće donosi plan svoga rada kojim se utvrđuju
i nositelji pojedinih zadataka.

Vijeće podnosi izvjašće o svom radu Vladi Republike Hrvatske, najmanje
za svako tromjesečje.

VI.

Stručne i administrativne poslove za Vijeće obavlja Ministarstvo rada
i socijalne skrbi.

Sredstva za rad Vijeća osiguravaju se u državnom proračunu Republike
Hrvatske.

VII.

Organizacija i način rada Vijeća uređuju se poslovnikom koji donosi
Vijeće.

VIII.

Ova Odluka stupa na snagu danom objave u "Narodnim novinama".

Klasa: 500-01 /93-01/01

Urbroj : 5030104-93-3

Zagreb, 15. veljače 1993.

Predsjednik

**Hrvoje Šarinić, v. r.**

Odluka, NN 14/1993-220